*Príloha A*

**N Á V R H**

**RÁMCOVÁ DOHODA**

**na poskytovanie služieb uzatvorená podľa § 2 ods. 5 písm. g) zákona**

**č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 zákona č. 513/1991 Z.z. Obchodného zákonníka v znení neskorších predpisov**

(ďalej len Zmluva)

## I.

##  ZMLUVNÉ STRANY

**1.1 Objednávateľ:**

 **Mestské služby mesta Trnava**

 Priemyselná 5, 917 01 Trnava

 v zastúpení riaditeľkou Ing. Andreou Tomašovičovou

 IČO: 00598135

 DIČ: 2021190963

 bankové spojenie: VÚB, pobočka Trnava

 IBAN: SK07 0200 0000 0000 0633 4212

 SWIFT/BIC: SUBASKBX

 tel. č.: 033/ 32 40 369, 0907 952 379

 e-mail: elena.jurcova@msmt.trnava.sk

 (ďalej len objednávateľ)

**1.2 Poskytovateľ:**

**.............................................................................................................................**

(presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie)

v zastúpení ........................................................................

IČO: ........................

DIČ: ........................

IČ DPH: ........................

bankové spojenie: .................................................

IBAN: .................................................

SWIFT: ..............................

č. tel.: ................................

e-mail: .................................

 *(Zápis v Obchodnom registri Okresného súdu ................., oddiel .........., vložka č. .......*

 *alebo* zápis *v Živnostenskom registri......................., sp.č. ......................, reg. č........)*

 (ďalej len poskytovateľ)

Táto Zmluva sa uzatvára ako výsledok verejného obstarávania pre zákazku s nízkou hodnotou v zmysle § 117 zák. č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (zákon o verejnom obstarávaní), ktoré bolo vyhlásené prostredníctvom elektronického prostriedku IS EVO dňa 04.04.2023.

## II.

## PREDMET ZMLUVY

2.1 Predmetom Zmluvy je záväzok poskytovateľa vykonávať pre objednávateľa údržbu a pozáručné opravy záhradnej techniky používanej na údržbu zelene za podmienok uvedených vo výzve na predloženie cenovej ponuky a za podmienok dohodnutých v tejto Zmluve.

2.2 Špecifikácia služieb a náhradných dielov pre servis zariadení je uvedená v prílohe č. 1 Zoznam služieb a náhradných dielov - tejto Zmluvy.

2.3 Objednávateľ sa zaväzuje za poskytnuté služby zaplatiť poskytovateľovi dohodnutú cenu v súlade s článkom III. tejto Zmluvy.

## III.

## CENY A  PLATOBNÉ PODMIENKY

3.1 Cena za predmet Zmluvy pozostáva z ceny za poskytnuté služby a z ceny za použité náhradné diely a je dohodnutá v zmysle zákona o cenách č.18/1996 Z. z. v znení neskorších predpisov a vyhlášky č. 87/1996 Z. z., ktorou sa vykonáva zákon o cenách.

3.2 Cenník jednotkových cien za poskytnuté služby a potrebné náhradné diely tvorí prílohu č. 1 – Zoznam služieb a náhradných dielov tejto Zmluvy a je pre poskytovateľa záväzný.

3.3. Poskytovateľovi vznikne právo vystaviť čiastkovú faktúru (ďalej aj ako „faktúra“) za poskytnuté služby po vykonaní služieb a faktickom odovzdaní zariadenia späť objednávateľovi. Fakturovaná cena nesmie byť vyššia ako objednávateľom odsúhlasená cenová ponuka.

3.4 Neoddeliteľnou súčasťou faktúry podľa bodu 3.3 tohto článku Zmluvy je preberací doklad (zákazkový list, protokol, dodací list...) potvrdený poverenou osobou objednávateľa, v ktorom poskytovateľ uvedie typ zariadenia a súpis poskytnutých služieb a zoznam použitých náhradných dielov, ocenených v súlade s prílohou č. 1 – Zoznam služieb a náhradných dielov tejto Zmluvy.

3.5 Platba bude realizovaná formou bezhotovostného platobného styku. Splatnosť faktúry je 14 dní odo dňa jej doručenia objednávateľovi.

3.6 Poskytovateľovi budú uhradené iba skutočne realizované a poverenou osobou objednávateľa potvrdené služby.

3.7 Faktúra musí obsahovať všetky náležitosti daňového dokladu podľa všeobecne platných právnych predpisov. V prípade, že faktúra nebude obsahovať náležitosti daňového dokladu, objednávateľ je oprávnený vrátiť ju poskytovateľovi na doplnenie. V takomto prípade sa preruší plynutie lehoty splatnosti a nová lehota splatnosti začína plynúť dňom doručenia opravenej faktúry objednávateľovi.

**IV.**

## DOBA A MIESTO PLNENIA

4.1 Zmluva sa uzatvára na dobu určitú, t.j. od **01.05.2023** do **30.04.2024** alebo do vyčerpania finančného limitu **25.000,- eur bez DPH**, podľa toho, ktorá zo skutočností nastane skôr.

4.2 Poskytovateľ sa zaväzuje zabezpečovať požadované služby v lehote trvania Zmluvy na základe čiastkových objednávok vystavených objednávateľom podľa aktuálnych potrieb objednávateľa.

4.3 Opravy v rozsahu čiastkových objednávok budú vykonávané podľa posúdenia vady a servisného technika na prevádzke objednávateľa alebo na adrese sídla poskytovateľa, resp. na jeho prevádzke.

**V.**

**PRÁVA A  POVINNOSTI ZMLUVNÝCH STRÁN**

5.1 Poskytovateľ sa zaväzuje zabezpečovať plnenia na základe čiastkových objednávok, vystavených objednávateľom, po odsúhlasení cenovej ponuky predloženej poskytovateľom. Oprava zariadenia môže byť realizovaná až po obdržaní objednávky.

5.2 Poskytovateľ je povinný po telefonickom nahlásení poruchy zástupcom objednávateľa do **2 pracovných dní** vykonať identifikáciu poruchy, vypracovať cenovú ponuku na odstránenie vady a podľa potreby zabezpečiť dopravu na miesto opravy.

5.3 Každá čiastková objednávka bude vystavená na základe cenovej ponuky poskytovateľa. Cenová ponuka vypracovaná s použitím zmluvných jednotkových cienmusí obsahovať:typ zariadenia,

špecifikáciu pracovných úkonov, počet hodín, zoznam náhradných dielov a počet kusov potrebných na opravu, príp. termín vykonania opravy.

5.4 V prípade, že na opravu zariadenia budú použité náhradné diely, ktoré nie sú uvedené v prílohe č. 1 tejto Zmluvy, má objednávateľ právo písomne požadovať dokladovanie nákupnej ceny uvedenej v cenovej ponuke.

5.5 Poskytovateľ je povinný do 3 pracovných dní od obdržania žiadosti doručiť objednávateľovi doklady o nadobudnutí náhradného dielu (faktúra, pokladničný blok).

5.6 Poskytovateľ sa zaväzuje vykonať opravu v termíne do **2 pracovných dní** od obdržania zaslanej objednávky. V prípade opravy, ktorá sa nedá z objektívnych dôvodov vykonať v uvedenej lehote, navrhne poskytovateľ **predĺženú lehotu opravy aj s uvedením jej dôvodov.**

5.7 Doklady podľa bodu 3 až 6 tohto článku budú zasielané elektronickými prostriedkami.

5.8 Pri plnení úloh súvisiacich s poskytovaním požadovaných služieb je poskytovateľ povinný dodržiavať zásady bezpečnosti práce v súlade splatnými právnymi predpismi.

5.9 Spôsob vykonávania opráv a údržby musí vyhovovať podmienkam STN, predpisom požiarnej ochrany, bezpečnosti a ochrany zdravia pri práci a hygienickým predpisom.

## VI.

##  ZMLUVNÉ POKUTY, NÁHRADA ŠKODY

6.1 V prípade omeškania poskytovateľa s plnením zákazky podľa bodu 5.6 článku V. tejto Zmluvy je objednávateľ oprávnený uplatniť si voči poskytovateľovi zmluvnú pokutu vo výške 0,05 % za každý začatý deň omeškania.

6.2 V prípade, že poskytovateľ nevybaví riadne uplatnenú reklamáciu bez zbytočného odkladu, najneskôr do 5 dní od uplatnenia reklamácie, zaplatí objednávateľovi zmluvnú pokutu vo výške 0,05 % za každý začatý deň omeškania.

6.3 Pri omeškaní objednávateľa s úhradou faktúry v lehote jej splatnosti má poskytovateľ nárok na úrok s omeškania vo výške 0,05 % za každý deň omeškania.

6.4 Ak ktorákoľvek zo zmluvných strán poruší svoju zmluvnú povinnosť, je povinná nahradiť skutočnú škodu tým spôsobenú druhej strane, ibaže sa preukáže, že porušenie povinnosti bolo spôsobené okolnosťami vylučujúcimi zodpovednosť.

6.5 Pri uplatňovaní náhrady škody sa budú zmluvné strany riadiť ustanoveniami Obchodného zákonníka v platnom znení.

**VII.**

**ZÁRUČNÁ DOBA A REKLAMÁCIE**

7.1 Poskytovateľ zodpovedá za to, že všetky služby budú poskytované na odbornej úrovni a zaväzuje sa objednávateľovi poskytnúť na realizované opravy a  diely vymenené pri oprave záruku **24 mesiacov**, pričom záručná lehota začína plynúť dňom potvrdenia preberacieho dokladu poverenou osobou objednávateľa.

7.2 Objednávateľ je povinný nahlásiť písomne závadu alebo nedostatky poskytnutých služieb resp. výmeny náhradného dielu ihneď po ich zistení a poskytovateľ je povinný reklamáciu vybaviť najneskôr do 5 dní od jej nahlásenia objednávateľom.

7.3 Poskytovateľ je povinný v rámci záručnej doby odstrániť všetky vady na vlastné náklady.

7.4 Záruka sa nevzťahuje na vady preukázateľne nezavinené poskytovateľom.

# VIII.

**PLATNOSŤ A  ZÁNIK ZMLUVY**

8.1 Táto Zmluva môže byť ukončená:

 - uplynutím doby, na ktorú bola uzavretá,

 - vyčerpaním finančného limitu podľa bodu 4.1 čl. IV. Doba a miesto plnenia,

 - vzájomnou písomnou dohodou zmluvných strán,

 - odstúpením pre podstatné porušenie dohody.

8.2 V prípade zániku tejto Zmluvy dohodou, táto zaniká dňom uvedeným v tejto dohode. V dohode o ukončení sa upravia vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto Zmluvy.

8.3 Za podstatné porušenie Zmluvy sa považujú nasledujúce skutočnosti:

 - porušenie povinností stanovených v čl. V. tejto Zmluvy,

 - neuhradenie troch po sebe nasledujúcich faktúr.

8.4 Odstúpenie nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od Zmluvy, bude doručený druhej strane. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od Zmluvy.

## IX.

##  ZÁVEREČNÉ USTANOVENIA

9.1 Zmluva nadobúda platnosť dňom podpisu obidvoma zmluvnými stranami.

9.2 Táto Zmluva nadobúda účinnosť dňom nasledujúcim po zverejnení na webovom sídle objednávateľa.

9.3 Meniť alebo dopĺňať text tejto Zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

9.4 V ostatných otázkach neupravených touto Zmluvou platia ustanovenia Obchodného zákonníka a ostatné všeobecne záväzné predpisy.

9.5 Zmluva je vyhotovená v 3 rovnopisoch, z ktorých dve vyhotovenia obdrží objednávateľ a jedno poskytovateľ.

9.6 Neoddeliteľnou súčasťou Zmluvy je ocenená *Príloha č. 1* – Zoznam služieb a náhradných dielov.

9.7 Zmluva bola zverejnená dňa .......................... na webovom sídle objednávateľa.

 V Trnave, dňa .................. V .........................................., dňa ......................

 ....................................... ..........................................

 Ing. Andrea Tomašovičová

 riaditeľka MSMT